ประกาศคณะกรรมการภาพยนตร์และวีดิทัศน์แห่งชาติประกาศคณะกรรมการภาพยนตร์และวีดิทัศน์แห่งชาติเรื่องหลักเกณฑ์ในการตรวจพิจารณาภาพยนตร์และสื่อโฆษณาพ.ศ. ๒๕๕๒ อาศัยอำนาจตามความในมาตรา๒๕ วรรคสอง มาตรา ๓๓ และมาตรา ๓๔ วรรคสอง แห่งพระราชบัญญัติภาพยนตร์และวีดิทัศน์พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการภาพยนตร์และวีดิทัศน์แห่งชาติออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการภาพยนตร์และวีดิทัศน์แห่งชาติเรื่อง หลักเกณฑ์ในการตรวจพิจารณาภาพยนตร์และสื่อโฆษณา พ.ศ. ๒๕๕๒ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้คณะกรรมการ หมายความว่าคณะกรรมการพิจารณาภาพยนตร์และวีดิทัศน์ ตามมาตรา ๑๖ วรรคสามแห่งพระราชบัญญัติภาพยนตร์และวีดิทัศน์ พ.ศ. ๒๕๕๑สื่อโฆษณา หมายความว่า สื่อโฆษณาภาพยนตร์สำนักงาน หมายความว่าสำนักงานคณะกรรมการวัฒนธรรมแห่งชาติหมวด ๑การขออนุญาตและการอนุญาตนำภาพยนตร์ออกฉาย ให้เช่า แลกเปลี่ยนหรือจำหน่ายในราชอาณาจักร ข้อ ๔ ผู้ใดประสงค์จะนำภาพยนตร์ออกฉาย ให้เช่าแลกเปลี่ยน หรือจำหน่ายในราชอาณาจักร ให้ยื่นคำขออนุญาตต่อคณะกรรมการ ณสำนักงานตามแบบ ภย. ๑ ท้ายประกาศนี้ พร้อมด้วยหลักฐานและเอกสาร ดังต่อไปนี้(๑)สำเนาบัตรประจำตัวประชาชนหรือสำเนาใบสำคัญประจำตัวคนต่างด้าวหรือสำเนาหนังสือรับรองหรือหลักฐานการเป็นนิติบุคคลซึ่งแสดงรายการเกี่ยวกับชื่อวัตถุประสงค์ ที่ตั้งสำนักงาน และผู้ซึ่งรับผิดชอบในการดำเนินการของนิติบุคคลที่เป็นปัจจุบัน(๒)หนังสือแสดงความเป็นเจ้าของลิขสิทธิ์หรือหนังสืออนุญาตให้ใช้ลิขสิทธิ์ในภาพยนตร์ที่ยื่นคำขออนุญาตหรือสำเนาเอกสารดังกล่าวในกรณีที่เป็นภาษาต่างประเทศต้องแปลเป็นภาษาไทยและมีผู้รับรองคำแปลพร้อมสำเนาบัตรประจำตัวประชาชนหรือสำเนาใบสำคัญประจำตัวคนต่างด้าวของผู้แปลและผู้รับรองคำแปล(๓)สำเนาเอกสารการอนุญาตจากกรมศุลกากรให้นำภาพยนตร์เข้ามาในราชอาณาจักรในกรณีภาพยนตร์ต่างประเทศที่นำเข้าผ่านพิธีการศุลกากร(๔)ภาพยนตร์ที่ประสงค์จะขออนุญาต จำนวน ๒ ชุดในกรณีที่ภาพยนตร์นั้นต้องใช้เครื่องมือหรืออุปกรณ์ตลอดจนสิ่งอำนวยความสะดวกในการฉายเป็นการเฉพาะต้องนำเครื่องมือหรืออุปกรณ์ตลอดจนสิ่งอำนวยความสะดวกดังกล่าวมาด้วย(๕)บทพากย์หรือคำบรรยายภาพยนตร์เป็นภาษาไทยพร้อมไฟล์ข้อมูลอิเล็กทรอนิกส์ จำนวน ๑ ชุดข้อ ๕ ให้สำนักงานตรวจสอบคำขออนุญาตหลักฐานและเอกสารที่ผู้ขออนุญาตได้ยื่นไว้ตามข้อ ๔และเสนอความเห็นต่อคณะกรรมการเพื่อพิจารณาต่อไปโดยเร็วข้อ ๖ ในกรณีที่คณะกรรมการพิจารณาแล้วเห็นว่าหลักฐานและเอกสารไม่ครบถ้วนตามที่กำหนดไว้ในข้อ๔ ให้สั่งไม่อนุญาต หากหลักฐานและเอกสารครบถ้วนให้พิจารณาตามข้อ ๗ หรือข้อ ๘ ต่อไปข้อ ๗ ในกรณีที่คณะกรรมการพิจารณาแล้วเห็นว่า ภาพยนตร์ที่ขออนุญาตไม่มีลักษณะหรือเนื้อหาตามที่กำหนดไว้ในภาพยนตร์ประเภทที่ห้ามเผยแพร่ในราชอาณาจักรให้คณะกรรมการสั่งอนุญาตและให้กำหนดว่าภาพยนตร์ดังกล่าวจัดอยู่ในภาพยนตร์ประเภทใดตามมาตรา๒๖ (๑) ถึง (๖)ในการพิจารณากำหนดประเภทภาพยนตร์ตามวรรคหนึ่งหากผู้ยื่นคำขออนุญาตยินยอมให้แก้ไข หรือตัดทอนเนื้อหาของภาพยนตร์บางส่วนออกเพื่อให้สามารถจัดอยู่ในประเภทที่ตนประสงค์จะขออนุญาตให้คณะกรรมการพิจารณากำหนดประเภทภาพยนตร์ที่ผู้ขออนุญาตยินยอมให้แก้ไขหรือตัดทอนเนื้อหาออกแล้วข้อ ๘ ในกรณีที่คณะกรรมการพิจารณาแล้วเห็นว่าภาพยนตร์ที่ขออนุญาตมีลักษณะหรือเนื้อหาตามที่กำหนดไว้ในภาพยนตร์ประเภทที่ห้ามเผยแพร่ในราชอาณาจักรให้คณะกรรมการแจ้งให้ผู้ยื่นคำขออนุญาตดำเนินการแก้ไขหรือตัดทอนเนื้อหาดังกล่าวออกหากผู้ยื่นคำขออนุญาตไม่ประสงค์จะแก้ไขหรือตัดทอนให้คณะกรรมการกำหนดให้ภาพยนตร์ดังกล่าวเป็นภาพยนตร์ประเภทที่ห้ามเผยแพร่ในราชอาณาจักรในกรณีที่ผู้ยื่นคำขออนุญาตยินยอมแก้ไขหรือตัดทอนเนื้อหาตามที่คณะกรรมการแจ้งให้คณะกรรมการพิจารณาดำเนินการตามข้อ๗ ต่อไปข้อ ๙ ให้สำนักงานแจ้งผลการพิจารณาของคณะกรรมการเป็นหนังสือให้ผู้ยื่นคำขออนุญาตทราบและให้แจ้งสิทธิอุทธรณ์ในกรณีที่ผู้ขออนุญาตไม่เห็นด้วยกับผลการพิจารณาตามข้อ ๖ ข้อ๗ หรือข้อ ๘ข้อ ๑๐ ในกรณีที่ไม่มีการอุทธรณ์และสิ้นสุดระยะเวลาการอุทธรณ์หรือกรณีที่คณะกรรมการภาพยนตร์และวีดีทัศน์แห่งชาติพิจารณาอุทธรณ์แล้วเสร็จให้สำนักงานส่งภาพยนตร์ที่ผ่านการตรวจพิจารณาให้นายทะเบียนกลางเพื่อดำเนินการตามมาตรา๓๑ ต่อไปให้นายทะเบียนกลางเก็บสำเนาภาพยนตร์ที่ผ่านการตรวจพิจารณาและกำหนดหมายเลขรหัสประทับตราเครื่องหมายอนุญาตและประเภทของภาพยนตร์เรียบร้อยแล้วไว้เพื่อใช้ในการตรวจสอบหนึ่งชุดอีกหนึ่งชุดคืนให้ผู้ยื่นคำขออนุญาตหมวด ๒การขออนุญาตและการอนุญาตนำสื่อโฆษณาออกเผยแพร่ในราชอาณาจักร ข้อ ๑๑ ผู้ใดประสงค์จะนำสื่อโฆษณาออกเผยแพร่ในราชอาณาจักรให้ยื่นคำขออนุญาตต่อคณะกรรมการ ณ สำนักงานตามแบบ ภย. ๒ ท้ายประกาศนี้พร้อมด้วยหลักฐานและเอกสาร ดังต่อไปนี้(๑)สำเนาบัตรประจำตัวประชาชนหรือสำเนาใบสำคัญประจำตัวคนต่างด้าวหรือสำเนาหนังสือรับรองหรือหลักฐานการเป็นนิติบุคคลซึ่งแสดงรายการเกี่ยวกับชื่อวัตถุประสงค์ ที่ตั้งสำนักงาน และผู้ซึ่งรับผิดชอบในการดำเนินการของนิติบุคคลที่เป็นปัจจุบัน(๒)หนังสือแสดงความเป็นเจ้าของลิขสิทธิ์หรือหนังสืออนุญาตให้ใช้ลิขสิทธิ์ในสื่อโฆษณาที่ยื่นคำขออนุญาตหรือสำเนาเอกสารดังกล่าวในกรณีที่เป็นภาษาต่างประเทศต้องแปลเป็นภาษาไทยและมีผู้รับรองคำแปลพร้อมสำเนาบัตรประจำตัวประชาชนหรือสำเนาใบสำคัญประจำตัวคนต่างด้าวของผู้แปลและผู้รับรองคำแปล(๓)สำเนาเอกสารการอนุญาตจากกรมศุลกากรให้นำสื่อโฆษณาเข้ามาในราชอาณาจักรในกรณีสื่อโฆษณาต่างประเทศที่นำเข้าผ่านพิธีการศุลกากร(๔)สื่อโฆษณาหรือสำเนาสื่อโฆษณาที่ประสงค์จะขออนุญาต จำนวน ๒ ชุด(๕)บทพากย์หรือคำบรรยายสื่อโฆษณาเป็นภาษาไทยพร้อมไฟล์ข้อมูลอิเล็กทรอนิกส์ จำนวน ๑ชุดข้อ ๑๒ ให้สำนักงานตรวจสอบคำขออนุญาตหลักฐานและเอกสารที่ผู้ขออนุญาตได้ยื่นไว้ ตามข้อ ๑๑และเสนอความเห็นต่อคณะกรรมการเพื่อพิจารณาต่อไปโดยเร็วข้อ ๑๓ ในกรณีที่คณะกรรมการพิจารณาแล้วเห็นว่าหลักฐานและเอกสารไม่ครบถ้วนตามที่กำหนดไว้ในข้อ๑๑ ให้สั่งไม่อนุญาต หากหลักฐานและเอกสารครบถ้วนให้พิจารณาตามข้อ ๑๔ ต่อไปข้อ ๑๔ ในกรณีที่คณะกรรมการพิจารณาแล้วเห็นว่าสื่อโฆษณาที่ขออนุญาตไม่มีเนื้อหาเป็นการบ่อนทำลายขัดต่อความสงบเรียบร้อยหรือศีลธรรมอันดีของประชาชนหรือไม่กระทบกระเทือนต่อความมั่นคงของรัฐและเกียรติภูมิของประเทศไทยให้คณะกรรมการอนุญาตให้นำสื่อโฆษณาดังกล่าวออกเผยแพร่ในราชอาณาจักรในกรณีที่คณะกรรมการพิจารณาแล้วเห็นว่าสื่อโฆษณาใดมีเนื้อหาเป็นการบ่อนทำลายขัดต่อความสงบเรียบร้อยหรือศีลธรรมอันดีของประชาชนหรืออาจกระทบกระเทือนต่อความมั่นคงของรัฐและเกียรติภูมิของประเทศไทยให้คณะกรรมการแจ้งให้ผู้ยื่นคำขออนุญาตดำเนินการแก้ไขหรือตัดทอนเนื้อหาดังกล่าวออกในกรณีที่ผู้ยื่นคำขออนุญาตไม่ประสงค์จะแก้ไขหรือตัดทอนให้คณะกรรมการมีคำสั่งไม่อนุญาตให้นำสื่อโฆษณาดังกล่าวออกเผยแพร่ในราชอาณาจักรในกรณีที่ผู้ยื่นคำขออนุญาตดำเนินการแก้ไขหรือตัดทอนเนื้อหาในส่วนที่คณะกรรมการมีความเห็นตามวรรคสองให้คณะกรรมการอนุญาตให้นำสื่อโฆษณาดังกล่าวออกเผยแพร่ในราชอาณาจักรข้อ ๑๕ ให้สำนักงานแจ้งผลการพิจารณาของคณะกรรมการเป็นหนังสือให้ผู้ยื่นคำขออนุญาตทราบและแจ้งสิทธิอุทธรณ์ในกรณีที่ผู้ขออนุญาตไม่เห็นด้วยกับผลการพิจารณาตามข้อ๑๓ หรือข้อ ๑๔ข้อ ๑๖ ในกรณีที่ไม่มีการอุทธรณ์และสิ้นสุดระยะเวลาการอุทธรณ์หรือกรณีที่คณะกรรมการภาพยนตร์และวีดีทัศน์แห่งชาติพิจารณาอุทธรณ์แล้วเสร็จให้สำนักงานส่งสื่อโฆษณาที่ผ่านการตรวจพิจารณาให้นายทะเบียนกลางเพื่อดำเนินการตามมาตรา๓๑ ต่อไปให้นายทะเบียนกลางเก็บสำเนาสื่อโฆษณาที่ผ่านการตรวจพิจารณาและกำหนดหมายเลขรหัสประทับตราเครื่องหมายอนุญาตไว้เพื่อใช้ในการตรวจสอบหนึ่งชุดอีกหนึ่งชุดคืนให้ผู้ยื่นคำขออนุญาตหมวด ๓การขออนุญาตและการอนุญาตส่งภาพยนตร์ที่สร้างขึ้นในราชอาณาจักรออกไปนอกราชอาณาจักร ข้อ ๑๗ ผู้ใดประสงค์จะส่งภาพยนตร์ที่สร้างขึ้นในราชอาณาจักรออกไปนอกราชอาณาจักรให้ยื่นคำขออนุญาตต่อคณะกรรมการณ สำนักงานตามแบบ ภย. ๓ ท้ายประกาศนี้ พร้อมด้วยหลักฐานและเอกสาร ดังต่อไปนี้(๑)สำเนาบัตรประจำตัวประชาชนหรือสำเนาใบสำคัญประจำตัวคนต่างด้าว หรือสำเนาหนังสือรับรองหรือหลักฐานการเป็นนิติบุคคลซึ่งแสดงรายการเกี่ยวกับชื่อวัตถุประสงค์ ที่ตั้งสำนักงาน และผู้ซึ่งรับผิดชอบในการดำเนินการของนิติบุคคลที่เป็นปัจจุบัน(๒)หนังสือแสดงความเป็นเจ้าของลิขสิทธิ์หรือหนังสืออนุญาตให้ใช้ลิขสิทธิ์ในภาพยนตร์ที่ยื่นคำขออนุญาตหรือสำเนาเอกสารดังกล่าวในกรณีที่เป็นภาษาต่างประเทศต้องแปลเป็นภาษาไทยและมีผู้รับรองคำแปลพร้อมสำเนาบัตรประจำตัวประชาชนหรือสำเนาใบสำคัญประจำตัวคนต่างด้าวของผู้แปลและผู้รับรองคำแปล(๓)ภาพยนตร์ที่ประสงค์จะขออนุญาต จำนวน ๒ ชุด ในกรณีที่ภาพยนตร์นั้นต้องใช้เครื่องมือหรืออุปกรณ์ตลอดจนสิ่งอำนวยความสะดวกในการฉายเป็นการเฉพาะต้องนำเครื่องมือหรืออุปกรณ์ตลอดจนสิ่งอำนวยความสะดวกดังกล่าวมาด้วย(๔)บทพากย์หรือคำบรรยายภาพยนตร์เป็นภาษาไทยพร้อมไฟล์ข้อมูลอิเล็กทรอนิกส์ จำนวน ๑ ชุดข้อ ๑๘ ให้สำนักงานตรวจสอบคำขออนุญาต หลักฐานและเอกสารที่ผู้ขออนุญาตได้ยื่นไว้ตามข้อ ๑๗ และเสนอความเห็นต่อคณะกรรมการเพื่อพิจารณาต่อไปโดยเร็วข้อ ๑๙ ในกรณีที่คณะกรรมการพิจารณาแล้วเห็นว่าหลักฐานและเอกสารไม่ครบถ้วนตามที่กำหนดไว้ในข้อ๑๗ ให้สั่งไม่อนุญาต หากหลักฐานและเอกสารครบถ้วนให้พิจารณาตามข้อ ๒๐ ต่อไปข้อ ๒๐ ในกรณีที่คณะกรรมการพิจารณาแล้วเห็นว่าภาพยนตร์ที่ขออนุญาตไม่มีเนื้อหาเป็นการบ่อนทำลายขัดต่อความสงบเรียบร้อยหรือศีลธรรมอันดีของประชาชนหรือไม่กระทบกระเทือนต่อความมั่นคงของรัฐและเกียรติภูมิของประเทศไทย ให้คณะกรรมการอนุญาตให้นำภาพยนตร์ดังกล่าวส่งออกไปนอกราชอาณาจักรในกรณีที่คณะกรรมการพิจารณาแล้วเห็นว่าภาพยนตร์ใดมีเนื้อหาเป็นการบ่อนทำลายขัดต่อความสงบเรียบร้อยหรือศีลธรรมอันดีของประชาชนหรืออาจกระทบกระเทือนต่อความมั่นคงของรัฐและเกียรติภูมิของประเทศไทยให้คณะกรรมการแจ้งให้ผู้ยื่นคำขออนุญาตดำเนินการแก้ไขหรือตัดทอนเนื้อหาดังกล่าวออกในกรณีที่ผู้ยื่นคำขออนุญาตไม่ประสงค์จะแก้ไขหรือตัดทอนให้คณะกรรมการมีคำสั่งไม่อนุญาตให้นำภาพยนตร์ดังกล่าวส่งออกไปนอกราชอาณาจักรในกรณีที่ผู้ยื่นคำขออนุญาตดำเนินการแก้ไขหรือตัดทอนเนื้อหาในส่วนที่คณะกรรมการมีความเห็นตามวรรคสองให้คณะกรรมการอนุญาตให้นำภาพยนตร์ดังกล่าวส่งออกไปนอกราชอาณาจักรข้อ ๒๑ ให้สำนักงานแจ้งผลการพิจารณาของคณะกรรมการเป็นหนังสือให้ผู้ยื่นคำขออนุญาตทราบและแจ้งสิทธิอุทธรณ์ในกรณีที่ผู้ขออนุญาตไม่เห็นด้วยกับผลการพิจารณาตามข้อ๑๙ หรือข้อ ๒๐ข้อ ๒๒ ในกรณีที่ไม่มีการอุทธรณ์และสิ้นสุดระยะเวลาการอุทธรณ์หรือกรณีที่คณะกรรมการภาพยนตร์และวีดีทัศน์แห่งชาติพิจารณาอุทธรณ์แล้วเสร็จให้สำนักงานส่งภาพยนตร์ที่ผ่านการตรวจพิจารณาให้นายทะเบียนกลางเพื่อดำเนินการตามมาตรา๓๑ ต่อไปให้นายทะเบียนกลางเก็บสำเนาภาพยนตร์ที่ผ่านการตรวจพิจารณาและกำหนดหมายเลขรหัสประทับตราเครื่องหมายอนุญาตไว้เพื่อใช้ในการตรวจสอบหนึ่งชุดอีกหนึ่งชุดคืนให้ผู้ยื่นคำขออนุญาตประกาศ ณ วันที่ ๒๖สิงหาคม พ.ศ. ๒๕๕๒กอร์ปศักดิ์ สภาวสุรองนายกรัฐมนตรีปฏิบัติราชการแทนนายกรัฐมนตรีประธานกรรมการภาพยนตร์และวีดิทัศน์แห่งชาติ[เอกสารแนบท้าย]๑.คำขออนุญาตนำภาพยนตร์ออกฉาย ให้เช่า แลกเปลี่ยน หรือจำหน่ายในราชอาณาจักร (แบบ ภย.๑)๒.คำขออนุญาตนำสื่อโฆษณาออกเผยแพร่ในราชอาณาจักร (แบบ ภย. ๒)๓.คำขออนุญาตส่งภาพยนตร์ที่สร้างขึ้นในราชอาณาจักรออกไปนอกราชอาณาจักร (แบบ ภย. ๓)(ดูข้อมูลจากภาพกฎหมาย)ปริญสินีย์/ผู้จัดทำ๒๕ เมษายน ๒๕๕๕วิชพงษ์/ผู้ตรวจ๓๐ เมษายน ๒๕๕๕[๑] ราชกิจจานุเบกษาเล่ม ๑๒๖/ตอนพิเศษ ๑๔๓ ง/หน้า ๓๗/๓๐ กันยายน ๒๕๕๒